BALIJÁNOS 


A FURULYA" 
Milyen furulyát vegyek? 


Attól függ, milyen célra kell. Amatõröknek és tanulóknak kizárólag barokk fogásút, és a 
megfelelő kategórián belül jó minőségűt. Gyereknek mûanyagot, mert ez kevésbé 
kényes, könnyebben karban tartható, ráadásul a jó műanyag furulyák intonációja gyakran 
tisztább. Sokan szeretnének , természetes anyagból" való furulyát, s a Jó fafurulyák 
tényleg szebben szólnak, de áruk nyolc-tízszerese a Jobb műanyag furulyákénak és 
sokkal kényesebbek. A vásárokban, utcai standokon kapható fa hangszerektől óvakodjunk! 
Sem a fa, sem a műanyag hangszerekből nem éri meg olcsót venni. 

Tíz éves kor alatt szopránnal vagy szopraninóval érdemes kezdeni, felnőtt illetve 
elég nagy kezű gyermek kezdhet rögtön altfurulyával: annak legnagyobb az irodalma, 
legszebb a hangja. Amatőrök elsősorban barokk típusú, háromrészes furulyát vegyenek, 
ezt jobban ki tudják használni, mint a reneszánsz típust. Tanácsos 440 Hz-est venni: a 
mélyebb hangolásúak ugyan szebben szólnak, de nehezebb velük más hangszeres 
kamarapartnereket találni. Hasznos, ha a 7-8. lyuk kettőzött. Az alámetszett lyukú 
furulyák hangosabbak; az ívelt szélcsatorna szebb hangot eredményez, mint a sík. 

Ha műanyag furulyát veszünk, mindenképp 
márkás legyen: a jelenlegi kínálatból leginkább a 
japán Aulos, Yamaha, és Zen-On ajánlható. Az 
Auolos és Yamaha olcsóbb modelljei is alkalmasak 
iskolai tanuláshoz, a drágább, fa-utánzatú bevonattal 
ellátott szériák hangja kellemesebb. Talán legjobbak 
a Zen-On hangszerei, de ezek a legdrágábbak. 
Mindegyik cég modelljei három részesek, barokk tí- Egyenes és ívelt szélcsatorna 
pusúak, s a legolcsóbbak kivételével ívelt szélcsatornájúak. Vásárláskor elsősorban arról 
kell meggyőzödnünk, hogy a síp sértetlen-e. Hangminőség és intonáció tekintetében 
nincsenek nagy különbségek egy szérián belül, de ha módunkban áll különféle szériák 
közt válogatni, próbáljunk ki minél többet. Furulyaegyütteshez mindenképp egyetlen 
cég által készített hangszereket vásároljunk, az egységes intonáció és hangkarakter 
eléréséhez. 

A fa hangszerek választéka jóval nagyobb, de e választék sokkal nehezebben 
érhető el Magyarországon. Tudnunk kell, hogy milyen célra, milyen hangolású (440, 
415, stb.), milyen árfekvésű furulyát szeretnénk. Az ár nagyban függ a modelltől, 
mérettől, készítötől, és a fafajtától. Az alámetszett lyukú, gyűrűkkel díszített, a 440 Hz- 
től eltérő hangolású kópia-hangszerek drágábbak az egyszerűbb modelleknél. A nagyobb 





* Bali János: A furulya c. könyvét az Editio Musica Budapest a közelmúltban jelentette meg, 
melynek V., , A furulya működése és készítése" c. fejezetéből idéztünk. 

Bali János könyve elsősorban a műzenei furulya történetével, irodalmával, zenei szerepével 
foglalkozik, a középkortól napjainkig, de kitér a rokon hangszerekre is, fogástáblázatokat is közöl, 
és függelékében színes képtáblákat régi furulyákról, tanulmányokat a furulya magyarországi 
történetéről és a tiszta intonáció elméletéről. (A Szerk.) 

szériában termelő, néhány folyamatot félig automatizáló nagyobb műhelyekből (Moeck, 
Mollenhauer, Küng, Yamaha) igényes amatőr célra alkalmas, megfizethető furulyák 
kerülnek ki!; a mesterek által egyedileg készített hangszerek ára ezekének három- 
ötszöröse. A különféle fák közül legszebben szól a buxus, legtartósabb és legdrágább az 
ébenfa vagy grenadill, de nem rossz a palisander, olajfa, és rózsafa sem; a feleannyiba 
kerülő juhar (=jávor) és körtefa hangszerek hangja nem olyan fényes, és néhány évi 
rendszeres játék során tönkremennek a nedvességtől. 

Az egyedi hangszereket készítő mesterek nagy részének címe megtalálható az 
inteneten?. Ha valamelyiküktől vásárlunk, érdemes személyesen felkeresni, és válogatni 
a hangszereiből. Kitűnő alkalmak a régizenei oktatással bíró városokban (hozzánk 
legközelebb: Bécsben) rendezett hangszerészeti vásárok; tapasztalatszerzés és kapcsolat- 
építés végett akkor 15 érdemes sok hangszert végigpróbálni, ha éppen nem akarunk 
vásárolni. Látatlanban, megrendelésre kockázatos furulyát venni; lehetőleg mindig 
válogassunk. 

Ne sajnáljuk az időt a megfelelő furulya kiválasztására; lehetőleg hozzáértőkkel 
együtt, többedmagunkkal menjünk, és vitassuk meg az egyes hangszereket. Mindig 
használjunk hangológépet?: a túl mély furulya, és az időben nem észrevett intonációs 
hibák miatt később nagyon bosszúsak leszünk. Próbáljuk végig az egész hangterjedelmet, 
és különösen ügyeljünk arra, hogy az oktávok ne legyenek szűkek. A XVI. fok intonációs 
hibái nehezen korrigálhatók, ügyeljünk rá, hogy tiszta legyení. Nézzük meg jól, hogy 
nincs-e kezdődő repedés, vagy repedéssel fenyegető fahiba a hangszeren. A hangminőség 
megítélésekor gondoljunk arra, hogy a fa furulyák hangja a , befújás " néhány hónapja 
alatt változik, lágyul, kiteljesedik. Kis , kaparás" ahangban nem biztos, hogy baj, néhány 
méterről már nem hallatszik, ugyanakkor egy érdesebb hang jóval kifejezőbb lehet a 
teljesen simánál. Fontos viszont, hogy a hangindítás, a hangok , válasza" egységes-e, 
vagy egyes hangok elütnek környezetüktől. Próbáljuk ki a hangok dinamikai határait és 
intonációs viselkedését a fúváserðsség függvényében. Az ívelt szélcsatornájú, alámetszett 
lyukú furulyák jobbak. A lapos szélcsatorna vékonyabb, de stabilabb hangot eredményez; 
viszont van olyan játékos, aki beszorítva érzi magát az ilyen hangszereken. 


1 A könyv írásakor egy ebbe a kategóriába tartozó új, 440 Hz-es buxus vagy ébenfa alt ára 
80.000 — 200.000 Ft között van. 


2 www .recorderhomepage.net/majers.html 


3 A mai „440 Hz”-es a hang a mindennapos gyakorlatban inkább 442-443 Hz. Mivel a furulyát 
csak lefelé lehet hangolni, ezért tanácsos a névleges magasságnál (440, vagy 415 Hz) egy-két 
Hertzzel magasabb hangszert venni. Viszont a túl magas hangszer 1s rossz: ha túl sokat kell 
kihúzni, torzulnak a hangközök. Gondoljunk a bemelegedésre is: egy 440-es furulya hidegen 438- 
439, negyedóra elteltével, melegen 442-443 Hz körül szól. 


4 Fogásánál a 7. lyuk (részbeni) befogásával lehet intonálni; hangszerenként változik, hogy be 
kell-e fogni. 

A furulya ápolása 


A legfontosabb, hogy megóvjuk [/ 
a furulyát a sérülésektől. Hordjuk / 
tokban, és különösen óvjuk a síprészt: 
a labium és a szélcsatorna kijáratának 
legkisebb sérülése is maradandó 
károsodásokat okozhat. Ne nyúljunk hozzá a labium éléhez semmivel, még kézzel sem, 
ne dugjunk be semmit az ablakon. A deformálódás és repedés is elkerülendő: a furulyát 
ne tegyük napra, fűtötest közelébe, erősen melegítő lámpa alá. 

Vigyázzunk, hogy ne menjen étel a szélcsatornába. Ha mégis belemenne valami, 
kettéhajtott rajzlapcsíkkal toljuk ki a labium felől. 

A fa hangszerek a páratartalom és a hőmérséklet gyors változásaitól repedhetnek, 
ezért ne Játsszunk rajtuk túl sokat (naponta legfeljebb egy-két órát), és játék után töröljük 
ki őket (a labiumot meg ne sértsük!), s egy ideig még ne tegyük vissza a tokba, hogy 
lassan kiszáradhassanak (a túl gyors szárítás is repedést okoz: nap, huzat, fűtötest 
közelsége veszélyes). 

Az új és a hosszabb ideig nem használt fa furulyákat , be kell fújni”: azaz napi 
negyed órányi játékról egy-két hónap alatt eljutni a teljes terhelésig, hogy a fa 
megszokhassa a nedvesség okozta tágulást. A , befújásnál" mindig egészséges, laza, bő 
hangokat játsszunk (főleg az első két regiszter hangjait): misztikus módon a furulya 
, megszokja", hogy hogyan játszanak rajta. 

Gyakran előfordul, hogy a szélcsatornában lecsapódó páracseppek miatt elgyengül 
a hang. Ilyenkor takarjuk le kezünkkel az ablakot, és gyors lökéssel fújjuk ki a nedvességet 
a szélcsatornából. Szívni nem gusztusos, és nem is érdemes: a levegő áramlása játék 
közben lefelé fújja cseppeket, kár ezzel ellentétes irányban visszahozni őket. A párásodás 
megelőzhető, ha játék előtt átmelegítjük a furulya fejét (belső zsebbe, nadrág derekába 
dugva), vagy időnként valamilyen , anticondense" folyadékot használunk. 

A műanyag furulya ápolása egyszerű. Az illesztékek mindig legyenek zsírosak 
(szintetikus zsiradék ajánlott), s szétszedés után húzzuk rá a csapokra az illeszték-védő 
sapkákat, hogy ne porosodjanak: a zsírba ágyazódó porszemek kicsiszolják, kilazítják az 
illesztéket. Időnként érdemes langyos szappanos vízzel kimosni a műanyag furulyát, 
letisztítva az illesztékeket is, s vízsugárral a szélcsatornát is átöblíteni. Ha már nagyon 
kopott az illeszték, ollóval vágott (hogy szélei ne legyenek érdesek) kis átlátszó 
ragasztószalag-darabbal segíthetünk rajta. A műanyag furulyákat nem kell minden játék 
után szárazra törölni, de néha azért érdemes áttörölni a belsejét: a nedves belsőbe ragadt 
portól csúnyább a hang. 

, Anticondense" folyadékként műanyag furulyához bármilyen sampon vagy 
mosószer Jó: néhány cseppnyit higítsunk fel kevés vízzel, és csepegtessük a szélcsatornába. 





Hz 





A fa furulyákat néhány havonta olajozni kell, hogy a nedvességnek jobban 
ellenálljanak. A puhább fákat (juhar, körte) gyakrabban, a keményebbeket (buxus, 
palisander, ébenfa) ritkábban. Nem avasodó, lakkréteget nem képező növényi olajat 
használjunk (legjobb a mandulaolaj). Olajozás előtt pár napig ne játsszunk a furulyán, 
hogy jól kiszáradhasson. Egy hurkapálcika végére cérnával kössünk egy kis pamutdarabot, 
mártsuk be az olajba, és azzal kenjük be a furulya belsejét és külsejét, a bütüt és a lyukakat 
is. Nagyon vigyázzunk, hogy a blokkot egyetlen csepp olaj se érje: ezért a fej olajozásakor 
a pálcikát kívülről mérjük a fejhez, mielőtt bedugnánk a furatba; a fejet szinte függőleges 
helyzetben, csőrrel felfelé tartsuk, és az ablakon át nézzük, hogy nehogy hozzáérjünk a 
blokkhoz az olajos ronggyal. A labiumot is kenjük be, de az élét ne érintsük: ehhez 
érdemes apró ecsetet használni (és ismét: vigyázzunk a blokkra, nehogy olaj érje). 
Hagyjuk a furulyát olajosan fél napig (a fejet függőleges helyzetben), majd gondosan 
töröljük ki pamutronggyal (zsebkendő), s csak másnap kezdjünk rajta játszani. 


——— e —o0Ww; 





Érdemes figyelmet fordítani az illesztékekre: a laza illesztéknél szökik a levegő, nem 
szólalnak meg a mély hangok; a túl szoros illesztékek pedig szétrepeszthetik a furulyát. Ha 
az illesztékek parafázottak, kenjük rendszeresen zsiradékkal (, szarvasfaggyú", vazelin), 
és ha kezd leválni a parafa, hangszerésszel ragasztassuk vissza; ha cérnázottak, akkor 
érdemes egy-két évente kicserélni a cérnát, mert összehúzhatja, deformálhatja a fát. 
Használjunk vékony, műszálas cérnát? (mert az nem duzzad meg a nedvességtől). Feltekerés 
közben próbálgassuk; amikor már elértük a megfelelő mennyiséget, a cérna végét tűvel 
húzzuk át a már feltekert részen, többször is. A kész cérnázatot alaposan zsírozzuk be 

(, szarvasfaggyú", vazelin). 





Amennyiben szükséges, fa furulyákhoz vagy e 
célra való , anticondense" folyadékot, vagy esetleg a 
festöművészek által emulgeátorként használt ökörepét 
használjunk. A csõrrel lefelé tartott furulyafej 
szélcsatorna-nyílását fogjuk be, majd az ablakon át 4 " 
csöpögtetővel töltsük meg a szélcsatornát. Hagyjuk ™® 
benne a folyadékot egy percig, majd öntsük ki, fújjuk 
ki, rázzuk ki. Ne használjuk sokszor ezeket a szereket, nem tesznek Jót a fának. 


5 Például az , Eszter" márkájú gépselymet 

A fa furulyák hangjának , eldugulását" nem csak a lecsapódott pára, hanem az is 
okozhatja, hogy a blokk a beszívott nedvességtől megduzzad, teteje megemelkedik. Söt, 
egy idő után a deformitás állandósul. Ilyenkor érdemes a blokkból lecsiszolni. Amíg kis 
korrekció elegendő, a blokk aljából csiszoljunk le, 600-as polírpapírral. Meglepő módon 
néhány tized milliméter, egy-két húzás elegendő. A blokk tetejét ne csiszoljuk (a küszöbök 
élének tompulása a magas hangok elvesztését okozza) és ne is érintsük kézzel (a zsírfoltok 
fokozhatják a párásodás eldugító hatását). Legyünk nagyon óvatosak: az elrontott blokk 
helyett újat csináltatni nagyon drága mulatság, Magyarországon pillanatnyilag nincs is 
olyan hangszerész, aki vállalkozna rá. A blokkot csak száraz furulyából kísérelhelhetjük 
meg kivenni: síkra faragott végű, a furulya belső átmérőjénél alig vékonyabb húsklopfoló 
nyelét dugjunk a furulyafejbe, és azzal kocogtatva óvatosan vegyük ki a blokkot (a 
labiumra nagyon vigyázzunk)! A blokkot végül a húsklopfoló nyelének segítségével 
nyomhatjuk vissza a helyére. 





Ha a hüvelyklyuk szélei már erősen kicsorbultak a körmünktõl, érdemes 
hangszerésszel kis csont-, keményfa-, vagy műanyaggyűrűt ragasztatni bele. 

Ha hamisnak találjuk a furulyát, módosíthatjuk a lyukakat _ 
tűreszelő, illetve viasz vagy lakk segítségével; de vigyázzunk: 
egyrészt minden lyuk több hangot is befolyásol, másrészt az intonáció 
a furaton is múlik, ezért csak akkor nyúljunk egy lyukhoz, ha 
biztosak vagyunk a dolgunkban. Számoljunk azzal is (lásd a tiszta 
intonációról szóló függeléket), hogy különböző tonális helyzetekben 
máshová kell intonálni ugyanazt a hangot, ennélfogva szinte minden 
hangot minden pillanatban füllel-kézzel-levegővel kell a megfelelő magasságra igazítani: 
tapasztalatlan amatőrök gyakran hamisnak tartanak olyan hangszereket, amelyeket a 
hivatásos játékosok jónak ítélnek. A hamisnak vélt hangszerekről kérjük ki tapasztaltabb 
kollégáink véleményét! 

A furat-problémák közül a tágítás csak hangszerészműhelyben végeztethető, és 
ezzel még óvatosabban kell bánni, mint a lyuk-reszelgetéssel. A furat szűkítését viszont 
papírcsíkokkal, viasszal, rágógumival bátran próbálhatjuk, csak azt kell gyakran 
ellenőriznünk, hogy nem csúszott-e el helyéről a korrekció, a kívánttal ellentétes hatást 
okozva, vagy egy lyukat letakarva. 

Ha a furulya alaphangolása túl magas, kihúzással vagy az 
ablak szűkítésével, gyurma-gát építésével segíthetünk. A túl mély 
furulyán csak az ablak széleinek kismértékű tágítása, az ablak 
mellé fúrt milliméteres lyuk, vagy a középrészből történő 
leesztergálás segíthet (a lyukfúrás rontja a hang minőségét, viszont 
valamelyest reverzibilis változtatás: ha nem Jó, be lehet tapasztani) ; 
de mindegyik módszer megváltoztatja a hangközöket, és esetleg a 
játszólyukak, netán a furat után-igazítása is szükséges lehet. 

